kardosdrur/scandi-wiki huggingface dataset:
Tine Lindhardt

Tine Lindhardt (født 16. november 1957 i Nørresundby) var biskop over Fyens Stift fra 4. november 2012 til 31. januar 2023.

Tine Lindhardt blev i 1984 cand.theol. fra Århus Universitet. Hun blev ordineret i Viborg Domkirke i 1985 og havde herefter præsteembeder i Rind, Herning, Hadsten, Horsens og Ballerup.

I 1998 blev hun vært og tilrettelægger i Danmarks Radio på programmet "Mennesker og tro", og i 2003 blev hun generalsekretær i Bibelselskabet, hvor hun bl.a. var med til at oversætte og udgive en nudansk udgave af Det Nye Testamente, "Den Nye Aftale". Samtidig tog hun uddannelse i ledelse. I 2010 blev hun sognepræst ved Fredens Kirke i Odense, og i 2012 blev hun valgt til biskop over Fyens Stift.

Sideløbende med sine forskellige embeder og job har Tine Lindhardt undervist i faget "Gammel Testamente" på Det Teologiske Fakultet i Århus.

Tine Lindhardt holder foredrag om kirke, kultur, Bibel og samfund, og har skrevet artikler og bøger om samme emner. Hun er fortaler for kulturkristendom og for at gøre tærsklen til kirken lavere.

Tine Lindhardt fratrådte som biskop per 31. januar 2023. og vil fra 1. april samme år blive efterfulgt af Mads Davidsen.

Privat 
Hun var gift med biskop emeritus Jan Lindhardt, som døde i 2014. Sammen har de sønnerne Lars Gustav Lindhardt (født 1987), som er sognepræst, og Frederik Lindhardt (født 1989), som er kandidat i retorik og konsulent inden for ledelse og kommunikation.

Referencer

Eksterne henvisninger 

 Biskoppen på Fyens Stifts hjemmeside
 

Biskopper over Fyens Stift
Danskere i 1900-tallet
Danskere i 2000-tallet
Personer fra Aalborg
Tine
Personer i Kraks Blå Bog
Alumni fra Aarhus Universitet
Børn med særlige forudsætninger

Børn med særlige forudsætninger er et begreb som dækker børn som intelligensmæssigt ligger i top 5% af intelligensskalaen. Begrebet er dog ikke entydigt defineret, blandt andet fordi intelligenstests af børn er usikre.

De særlige forudsætninger er ofte indenfor specifikke områder, såsom kreative evner, matematiske evner eller specifikke sportsgrene. Således kan et barn være flere år forud for sin alder indenfor et specifikt felt (fx matematik), mens det på de fleste andre områder er gennemsnitligt. Men hvor der indenfor idræt ofte findes specifik talentudvikling, findes der endnu ikke alle steder en tilsvarende intellektuel talentudvikling.

Om et barn er dækket af begrebet "særlige forudsætninger" afgøres som regel af en WISC-test (en intelligenstest for børn), kombineret med en samtale med en børnepsykolog. Forældrene inddrages også i en sådan samtale.

Asynkron udvikling 
Børn med særlige forudsætninger er ofte præget af asynkron udvikling, hvor børnene på nogle områder mentalt er flere år foran deres alder, mens de på andre områder er helt gennemsnitlige eller endog bagud i forhold til deres alder.

Omgivelsernes reaktion 
Det er ikke usædvanligt at børn i denne situation fejlagtigt diagnosticeres med ADHD eller Aspergers , og det kan ofte skyldes at barnet har svært ved at sidde stille i timerne på grund af kedsomhed eller manglende udfordringer.
I andre tilfælde kan barnet udvikle sig til en underyder, dvs. et barn som bevidst eller ubevidst leverer et ringere resultat end evnerne rækker til, for på den måde at gemme sig i mængden . Det ses eksempelvis jævnligt hos stillepiger.

Der er på landsplan ikke noget samlet arbejde på dette felt (pr. 2012), men mange kommuner har opstartet forskellige programmer på skolerne.
Også Børne-Ungdoms Pædagogisk Landsforening (BUPL) har stigende fokus på dette indsatsområde.

Steder at søge mere information 
Der findes på landsplan et lille antal privatskoler som har specialiseret sig i børn med særlige forudsætninger, for eksempel Mentiqa-Nordjylland i Nørresundby, eller Athene-skolen i Søborg (se henvisninger nedenfor).
www.mentiqa.com

Der findes i Danmark en forening for børn med særlige forudsætninger ved navn Gifted Children Danmark.

Noter

Eksterne henvisninger 

 Mentiqa Nordjylland
 Atheneskolen, Søborg
 Gifted Children Danmark
 Kort forklaring om IQ, WISC-test m.v.
 Kyed, Ole: De intelligente børn - børn med særlige forudsætninger,  (Aschehoug 2007)

Pædagogik
Intelligens
Særlige forudsætninger
Dansk Softball Forbund

Dansk Softball Forbund (DSoF) er et specialforbund under Danmarks Idræts-Forbund (DIF) for softballspillende foreninger.

Forbundet er stiftet den i 1978 og blev optaget i DIF i 1987. Forbundet er desuden medlem af European Softball Federation (ESF)og World Baseball Softball Conference (WBSC).

Medlemstallet i klubberne under DSoF blev i 2011 opgjort til 1.052 .

De officielle danmarksmesterskaber for seniorer afvikles af DSoF i hhv. dame- og herrerækken.

Danmarksmesterskaber 

Der er blevet afholdt danmarksmesterskaber for både herrer siden 1980 og for damer siden 1981. 

Den mest vindende klub er Hørsholm Baseball Softball Klub, som p.t. (2014) har vundet 18 DM for damehold og 15 for herrehold.

Internationale mesterskaber mv. 
Softball for kvinder har været på det olympiske program i perioden 1996 til 2008. Det første verdensmesterskab for kvinder under det internationale softball forbund (ISF) blev afholdt i 1965. Et år senere kom det første VM for herrer. Det første europamesterskab for kvinder blev afviklet i 1979, mens herrerne fik deres første mesterskab i 1993.

Danmarks bedste internationale resultat er, da herrelandsholdet i 2010 vandt Europa Mesterskabet. Dertil kommer 8 sølvmedaljer og 2 bronzemedaljer ved EM. Herrelandsholdet har endvidere deltaget ved VM 4 gange med en 11. plads i 2009 som bedste placering. Damelandsholdets bedste placering ved EM er en 4. plads i både 1992 og 1997. Damelandsholdet har deltaget en enkelt gang ved VM i 1998, hvor holdet sluttede på en delt sidsteplads.

Danske klubhold har flere gange vundet de europæiske klubturneringer i herrerækken.

Se også 
 Softball

Eksterne henvisninger 
 Dansk Softball Forbund.

Noter 

Softball Forbund
Tanums kommun

Tanum kommune ligger i länet Västra Götaland, i landskapet Bohuslän i Sverige. Kommunens administrationsby er Tanumshede.

Kommunen er en grænsekommune med landegrænse til Norge (Halden kommune) mod nord. I nordvest grænser kommunen til Strömstads kommun, i nordøst til Dalsland (Dals-Eds kommun), i sydøst til Munkedals kommun, i sydvest til Sotenäs kommun og mod vest ligger Skagerrak.

Tanums kommun ligger midt mellem Göteborg og Oslo.

Byer 
Tanum kommune har fem byer.
Indbyggere pr. 31. december 2005.

Geografi 

Tanums kommune er arealmæssigt den største i Bohuslän og geografisk meget varieret. Mod vest ligger skærgården, som kendetegnes af nøgne øer og skær. Her ligger Kosterhavets nationalpark, Sveriges første maritime nationalpark. Et stykke inde på fastlandet ligger sletterne med sine insprängda granitknolde - dette er landbrugsområderne. Sletterne går mod øst over i en landskabstype hvor skov, søer og bjerg dominerer. Mod øst ligger kommunens största sjösystem, Bullaresjöarna. Øst for søerne ligger det højtliggende skovområde Kynnefjäll.

Omkring Bullaresjöarna ligger kommunens højeste punkter. Den højeste punkt er Farlighögen godt 2 kilometer vestnordvest for Vassbotten. Farlighögen når 207,2 meter over havet. Flere områder på Kynnefjälls del i Tanum når mere end 190 meter over havet. Kynnefjälls højeste punkt Vaktarekullen, 207 meter over havet, ligger dog cirka 500 meter inde i Munkedals kommun.

Søer

Vandløb

Øer

Havområder og fjorde

Eksterne kilder og henvisninger 

Kommuner i Västra Götalands län
Danmarksmesterskab (softball)

DM i softball er en turnering, som har fundet sted siden 1980, og som afvikles af Dansk Softball Forbund.

Vinderne af DM

Se også
 Softball
 Dansk Softball Forbund

Kilde / ekstern henvisning 

Softball
Softball
Elith Reumert

Elith Poul Ponsaing Reumert (9. januar 1855 i København - 24. juni 1934 i smst.) var en dansk skuespiller og forfatter, gift med Athalia Flammé, far til Poul Reumert.

Reumert blev student og debuterede 30. september 1876 som Marcel i "Arbejderliv" på Det Kongelige Teater, hvis ledelse, vildledt af hans smukke sydlandske ydre, troede, at han var romantisk lyriker og gav ham et derhen hørende repertoire, medens han først fra nytår 1882 brød igennem på Folketeatret som en elskværdig fremstiller af muntre galninge og selvtilfredse bonvivanter og ræsonnører.

I et stort repertoire, der bl.a. blev forøget med hans bearbejdelse af Nøddebo Præstegaard (1888), hvori han selv kreerede Nikolajs rolle, lærte han efterhånden at behandle replikken med megen naturlighed, og samtidig gav den ham lejlighed til at vise særegen evne for fremstillingen af landlige typer, f.eks. bondekarlen i En Vilje.

Gennembuddet
Da han i 1890 vendte tilbage til Det Kongelige Teater, brød han igennem som Hasle i En Skavank og fik efterhånden sit særlige område som Holbergskuespiller; hans Jacob von Thyboe, Ulysses og doktoren i Barselstuen var morsomme og livfulde komediefigurer, og et mesterværk af landlig stupiditet var hans ridefoged i Erasmus Montanus.

Reumert tog afsked 1912; hans sidste optræden fandt sted 14. december 1911 som faktor Holm i Hvo, som elsker sin Fader. Allerede i studenterdagene fik Reumert trykt digte, og samtidig med sin virksomhed på Folketeatret fik han foruden Nøddebo Præstegaard opført et par småstykker; siden spillede Dagmarteatret Amoriner (1891) og Det Kongelige Teater Før Daggry (1894) og Højgaards Pensionat (1903).

Desuden udgav Reumert nogle elskværdige romaner, f.eks. Skøn Jomfru og Mod Stjernerne, samt i de senere år flere historiske biografier, deriblandt Louise Phister samt En Raceslægt, som handler om familien Heger, og Et Livs Roman. Charlotte Oehlenschläger. Reumert besøgte flere gange Amerika og England som fortolker af H.C. Andersen på engelsk.

Kilder

Litteratur 
 Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 240-243.

Eksterne henvisninger 
 
 Elith Reumert på Dansk Forfatterleksikon 
 
 

Skuespillere fra Danmark
Dramatikere fra Danmark
Digtere fra Danmark
Romanforfattere fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer fra Aalborg
Dansksprogede forfattere fra Danmark
Ruben-samlingen - Danmarks første lydoptagelser
Skovdal

Skovdal er en mindre bebyggelse i Jelling Sogn sydøst for Jelling beliggende på en bakkeskrænt med en højdeforskel på 50 meter fra Grejsdalens udspring i syd til Plantagevej i nord. 

Skovdal er den vestligste del af Fårupgård ejerlav og er afgrænset af Jellings bys kildebække mod syd. Den vestligste af disse kildebække er lagt i dræn og løber langs det vestligste skel for matriklerne på Fårupvej 34, 36 og 38, mens den østligste kildebæk stadig løber frit ned ad bjerget mod Skovdal Mølle i Skovgade. Skovdals nordligste grænse er Fårup Moses afløb mod øst, mens Skovdal afgrænses af Grejs Å og Fårup Sø mod syd.

Historisk lå der en vandmølle kaldet Skovdal Mølle og senere en skole på stedet. Terrænforholdene har dog gjort, at en større sammenhængende bebyggelse ikke har kunnet udvikle sig, og bebyggelsen i området er derfor blevet stedvis. Vejnettet består af spredte veje i alle retninger, der imidlertid netop ved Skovdal løber sammen således, at der her dannede sig en slags vejknudepunkt.

Erhverv i Skovdal er Skovdal Kro, Fårup Sø Camping, Fårup Sø Kiosk og Ishus samt Autohjørnet, også kendt som MX5specialisterne og Autoregistrering

Tidligere erhverv i Skovdal: Skovdal Skole, Bielet (nu Skovdallund), Skovdal Forsamlingshus og gymnastiksal, pottemager, Skovdal Mølle samt utallige ishuse med forskellige placeringer.

Monumenter i Skovdal: Oldtidshulveje, Flyversten, Den nye Jellingsten, Bronzealdergravhøje samt kulturprotest i runer over nedpløjning af disse.

Noter

Litteratur 

 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975)

Eksterne henvisninger 

 J.P.Trap: Danmark, 3. udgave, bind 5, s. 392
 bakkeskrænt
 Skovdal Kro
 Fårup Sø Camping
 Fårup Sø Kiosk og Ishus
 Autohjørnet
 MX5specialisterne
 Autoregistrering 

Byer i Vejle Kommune
Fårup (Jelling Sogn)

Fårup er en bebyggelse i Jelling Sogn lidt sydvest for Jelling by, nord for Fårup Sø. Bebyggelsen ligger op til herregården Fårupgård. 

Bebyggelsen består af en række gårde langs med Fårupgårdvej.

Lokaliteter i Vejle Kommune
Renault 30

Renault 30 eller R30 var en øvre mellemklassebil fra Renault introduceret i foråret 1975 på Geneve Motor Show.

Modellen var Renaults første egenudviklede bilmodel med seks cylindre efter 2. verdenskrig og blev bygget mellem marts 1975 og januar 1984. Identisk, men med firecylindret motor, var Renault 20.

Generelt 
Slagvolumet på den i samarbejde med Peugeot og Volvo udviklede PRV-V6-motor var 2664 cm³. I starten havde motoren en effekt på 131 hk.

I starten fandtes bilen kun i versionen R30 TS med servostyring, el-ruder foran og elektromagnetisk centrallåsesystem. Formkonceptet som combi coupé og enkelte andre detaljer havde modellen overtaget fra forgængeren Renault 16, så man kunne f.eks. forskyde og udtage bagsædet. Det variable bagagerum kunne udvides til 1500 liter.

I oktober 1978 introduceredes som ny topmodel Renault 30 TX med Bosch-indsprøjtningsanlæg i stedet for den hidtidige karburator, hvilket gav motoren en effekt på 143 hk.

I februar 1982 kom med R30 TurboD en udgave til langturskørere med en 2,1-liters turbodieselmotor med 86 hk. Det var eneste firecylindrede motor i R30-programmet, som på hjemmemarkedet Frankrig også blev benyttet i Renault 20.

Udvikling 
Udviklingen af Renault 30 begyndte allerede i 1960'erne. I sommeren 1961 introduceredes minibilen Renault 4 og i starten af 1965 mellemklassebilen Renault 16. Begge modeller havde et vigtigt kendetegn: en stor variabilitet gennem en stor bagklap.

Allerede i slutningen af 1960'erne skulle modelprogrammet have været udvidet med en luksusbil med V8-motor. Dog fortsatte udviklingen frem til starten af 1970'erne, hvor Renault 30 opstod af projekt P127. Modellen fik dog V6- i stedet for V8-motor.

Produktionstal 
I ni år blev der samlet set bygget ca. 145.000 eksemplarer af R30 på fabrikken i Sandouville ved Le Havre.

I foråret 1984 blev såvel R30 som R20 afløst af Renault 25.

Modeller

Eksterne henvisninger 

30
Øvre mellemklassebiler
Forhjulstrukne biler
Biler introduceret i 1975
Biler fra 1970'erne
Biler fra 1980'erne
Ålegård

Ålegård har flere betydninger:

 Aalegaard – et gods i Nordjylland
 Ålegård (fiskerimetode) – en gammel metode brugt til fiskeri.
Tanumshede

Tanumshede er en by i Bohuslän og administrationsby i Tanums kommune, Västra Götalands län i Sverige, beliggende 55 km nordvest for Uddevalla. Byen ligger lige vest for E6, næsten præcis midt imellem Oslo og Göteborg og ikke langt fra kystsamfundene Grebbestad og Fjällbacka. Tanumshede ligger i helleristningsområdet i Tanum, som er optaget på Unescos verdensarvsliste.

Tanumshede har et areal på 187,48 hektar og en befolkning på 1.697 indbyggere (2010) med en befolkningstæthed på 9,05 indb./ha

Historie 
Området har været beboet langt tilbage i tiden. Omkring byen er der fundet et stort antal helleristninger fra bronzealderen. I byen er der også en begravelsesplads fra jernalderen, lige ved siden af gravhøje fra bronzealderen. Cirka tre kilometer nord for Tanumshede ligger gården Håkeby. Den nævnes af Snorre Sturlasson i Heimskringla. Han skriver, at den norske konge Olav Kyrre døde af sygdom her i 1093. Dette antyder, at der på den tid lå en kongsgård her. Stedet har muligvis været et lokalt politisk magtcentrum allerede i jernalderen.

Området blev i middelalderen et knudepunkt hvor kongevejen mellem Oslo og København krydsede en anden vej mellem kysten og indlandet. Nutidens Tanumshede voksede siden frem af kirkebyen Vinbäck og bebyggelsen omkring tingstedet og gæstgiveriet ved Hede.

Byen i litteraturen 
En stor del af handlingen i forfatteren Camilla Läckbergs romaner fra Fjällbacka foregår i Tanumshede.

Eksterne kilder og henvisninger 

 Tanums Hed till Tanumshede Ralf Tibbling 2006, RGT kontorsmaterial förlag 
 Chorographia Bahusiensis thet är: Bahus-läns beskrifning Johan Oedman, 1983, Carl Zakariasson, Ed
 Tanums kommuns kulturminnesvårdsprogram om Hede (Tanumshede)

Byer i Tanums kommun
Thybomål

Thybomål (Thybomol eller Thybomool) er en dansk dialekt, som tales i Thy i Nordvestjylland.

Dialekten er jysk, nærmere betegnet vestjysk, der er kendetegnet ved kun at have et køn (genus) ("en mand, en hus, en kvinde"), foranstillet artikel (æ hus, dvs. "huset") og 'w' for rigsdansk 'v' (wask, dvs. "vask"). 1. pers. ental pronomen er 'æ' som på sønderjysk, men i modsætningen til resten af Jylland, hvor det er 'a'. Et arkaisk træk i thybomål er, at det har bevaret h-lyden foran v og j: hwæm, hjæm, hwor, hwa.

"Æ" foran ordet svarer til endelserne "en" eller "et" på rigsdansk som udtryk for bestemthed.

Eks.: Bestyrelse = Bestyrels - Bestyrelsen = Æ Bestyrels. Malkekvæg = Malkekwæg - Malkekvæget = Æ Malkekwæg.

Thybomål adskiller sig fra sydligere vestjysk med udtalesystemet, som rummer flere vokaler, ligesom vendelbomål. Grammatikken er dog klart vestjysk. I forhold til vendelbomål kan man opstille følgende forskelle:

Thybomål - vendelbomål:
Ét køn - tre køn (han-, hun- og intetkøn) 
Ikke palatalisering - palatalisering (f.eks. -nd ⇒ j, "landmand" - "lajmaj").

Thybomål: "Æ lannmann å æ kwind war u i æ skow". 
Vendelbomål: "Lajjmajji å kwinnen war u i skowwi"

Foreningen Thybomål (stiftet 3. januar 2013) arbejder for at styrke dialekten og skabe større bevidsthed om den.

Kilder 

Jysk (folkemål)
Danske dialekter
End-of-Life

End-of-Life (EOL), er et engelsk udtryk, som anvendes I forbindelse med produkter, der er leveret til kunder,  som er blevet utidssvarende  og vil blive udfaset af leverandørerne.
   
IT-programmer og software er i denne sammenhæng de hyppigste produkter i Danmark hvor angivne udtryk anvendes i forbindelse ophør af produktudgivelser samt opdateringer af samme.

Produkter
EOL

EOL og eol har flere betydninger:
 End-of-Life
 End of line - tekstfil-signalering
 Encyclopedia of Life - fri, online encyclopedia
Rita (tv-serie)

Rita er en dansk TV-serie, der er skrevet af Christian Torpe og produceret af SF Studios Production og MOTOR for TV2.

Serien debuterede i februar 2012 og har haft fire sæsoner pr. maj 2020; den 5. og sidste sæson blev udgivet den 1. juni 2020. Første afsnit blev fulgt af 904.000 seere og hvert afsnit har haft et publikum på over 600.000 seere, når serien sendes i hverdagen. De første tre sæsoner af serien er filmet ved og omkring den tidligere statsskole Statens Pædagogiske Forsøgscenter (SPF) i Islev, Rødovre.

Serien omhandler Rita Madsen, spillet af Mille Dinesen, og hendes hverdag som folkeskolelærer og enlig mor. Serien blev fint modtaget af de danske anmeldere, bl.a. skrev Henrik Palle ved Politiken at serien ”fungerer virkelig godt med nogle figurer, der rent faktisk ligner mennesker”. Serien har dog også mødt kritik, bl.a. var Kræftens Bekæmpelse ikke glad for plakaterne til anden sæson der promoverede Rita med en tændt cigaret.

Mille Dinesen vandt ved Monte Carlo TV-Festival 2012 prisen for Bedste Skuespillerinde i dramaserie. Ved festivalen modtog serien i alt seks nomineringer: Jesper Morthorst, Karoline Leth og manuskriptforfatter Christian Torpe blev nomineret til Bedste internationale producer og Bedste europæiske producer for en tv-dramaserie. Desuden blev Lise Baastrup, Carsten Bjørnlund og Nikolaj Groth nomineret til Bedste skuespiller/skuespillerinde i dramaserie . Ved Monte Carlo TV-Festival 2012 var Rita nomineret i tre kategorier: Bedste dramaserie, Bedste skuespillerinde i dramaserie (Mille Dinesen), samt Bedste skuespiller i dramaserie (Carsten Bjørnlund).

Ritas titelsang er radiohittet Speak Out Now skrevet af Oh Land, Kristian Leth og Fridolin Nordsø. Nummeret blev det mest spillede nummer på dansk radio i 2012, hvilket indbragte komponisterne KODA's Carl-pris. Seriens soundtrack er komponeret og produceret af Kristian Leth og Fridolin Nordsø.

Rita kan ses i udlandet på Netflix, som har været med til at producere serien. Serien blev solgt til genindspilning i USA, hvor titelkarakteren blev spillet af Anna Gunn. Den amerikanske genindspilning blev ikke bestilt til serie. Rita er blevet genindspillet i både Holland og Frankrig.

Medvirkende

Serieoversigt

Sæson 1 (2012)

Sæson 2 (2013)

Sæson 3 (2015)

Sæson 4 (2017)

Sæson 5 (2020)

Udgivelse

Internationalt

Frankrig 
I 2014 blev serien valgt til at blive vist på den franske tv-station TF1 og finske tv-station Yleisradio.

I 2016 produceredes der en selvstændig fransk version: Sam.

Canada 
I 2016 blev serien blive vist på Netflix i Canada, og også med et spin-off Hjørdis.

Referencer

Eksterne henvisninger 
 

TV 2-serier
Danske tv-serier fra 2010'erne
Danske tv-serier fra 2020'erne
Rita

Rita har flere betydninger:

 Rita  (pigenavn), et pigenavn
 Rita (tv-serie), en dansk TV-serie
 Ang Rita Sherpa, en succesrig bjergbestiger
Liar (sang af Queen)

"Liar" er en sang af den britiske rock-gruppe Queen, skrevet af sanger Freddie Mercury i 1970 og originalt lavet under titlen "Lover". Sangen er med på bandets debutalbum fra 1973, "Queen". En voldsomt ændret udgave af "Liar" (som bandet hadede) blev udgivet som single med "Doing All Right" i USA af Elektra Records i februar 1974.

I de tidlige år af Queen, var denne sang anset som en af deres mest imponerende livesange, der ofte tog over otte minutter. Men med tiden faldt sangen ud setlisten, med undtagelse af The Works-turneen (hvor sangen var skåret ned til tre minutter eller mindre). På Magic Tour-turneen, lige før "Tear It Up", bliver starten på "Liar"-guitarriffet spillet af Brian May.

Under liveoptrædner, var det en af de få sange, hvor bassist John Deacon sang kor. Dette skete under den del, hvor bandet synger "all day long". Han mimer reklamevideoen for sangen, hvor han står bag Freddie og synger ind i sin mikrofon. Men det vides ikke om Deacon faktisk sang under liveoptrædner, på grund af det faktum, at han aldrig var en del af koret i studiet og sjældent live. Sangen indeholder desuden en bass-solo af Deacon. 

Sangen bragte spørgsmålet om sangskriver-credit i bandet op. Brian May var nysgerrig efter hvilke bandmedlemmer der ville blive krediteret for at have lavet musikken til hver sange, til hvilket Freddie Mercury lukkede diskussionen, ved at sige at tekstskriveren mere eller mindre havde skrevet sangen.

Sporliste 
7" single (Royal Sound TKR 157)
 "Liar" (single version) (Freddie Mercury) – 3:01
 "Doing All Right" (Brian May, Tim Staffell) – 4:09

7" single (Elektra E-45884)
 "Liar" (Freddie Mercury) 
 "Liar"

Referencer

Eksterne links 
 "Liar" på Queenpedia
 [ "Liar" song review] på Allmusic

Queen-sange
Rocksange
Sange fra 1970
Singler fra 1974
Frederick Suerig

Frederick G. "Fred" Suerig (21. juni 1878 – 8. december 1929) var en amerikansk roer som deltog i OL 1904 i St. Louis.

Suerig vandt en sølvmedalje i roning under OL 1904 i St. Louis. Han kom på en andenplads i firer uden styrmand sammen med Martin Formanack, Charles Aman og Michael Begley. Mandskabet repræsenterede Mound City Rowing Club, St. Louis.

Eksterne henvisninger 
 http://www.sports-reference.com/olympics/athletes/su/fred-suerig-1.html 

Roere fra USA
Olympiske sølvmedaljevindere fra USA
Deltagere ved sommer-OL 1904
John Freitag

John W. Freitag (3. maj 1877 – 20. oktober 1932) var en amerikansk roer som deltog i OL 1904 i St. Louis.

Freitag vandt en bronzemedalje i roning under OL 1904 i St. Louis. Han kom på en tredjeplads i firer uden styrmand sammen med Gustav Voerg, Lou Heim og Frank Dummerth. Mandskabet repræsenterede Western Rowing Club, St. Louis.

Eksterne henvisninger 
 http://www.sports-reference.com/olympics/athletes/fr/john-freitag-1.html 

Roere fra USA